Diari Oficial de la Generalitat Valenciana


Sumari del DOGV 6699, del 25-01-2012 (2012/599)

RESOLUCIÓ de 21 de novembre de 2011, del conseller de Governació, per la qual es determina la composició de la Comissió de Codificació Civil Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   6699

Data del DOGV
:   25-01-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/599


Data del document
:   21-11-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Comissió de Codificació Civil Valenciana

RESOLUCIÓ de 21 de novembre de 2011, del conseller de Governació, per la qual es determina la composició de la Comissió de Codificació Civil Valenciana. [2012/599]  
La Comissió de Codificació Civil Valenciana va ser creada per mitjà del Decret 97/2004, d'11 de juny, del Consell, com un òrgan col·legiat de suport a este, encarregat d'elaborar i presentar els esborranys d'avantprojectes de llei en matèria de Dret Foral Civil Valencià.  
  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós òrgans. Al seu torn, el referit decret ha sigut recentment reformat per mitjà del Decret 85/2011, de 15 de juliol, del Consell, per a introduir determinades modificacions puntuals en la composició dels dos òrgans ressenyats.  
Quant a la composició de la Comissió de Codificació Civil Valenciana, l'article 3.1 de l'al·ludit Decret 218/2007, de 26 d'octubre, del Consell, després de la modificació operada pel Decret 85/2011, de 15 de juliol, del Consell, indica:  
«1. La Comissió de Codificació Civil Valenciana estarà composta per:  
a) Un president o una presidenta, que serà la persona titular de la conselleria amb competències en matèria de desenrotllament estatutari.  
b) Un vicepresident o una vicepresidenta, que serà la persona titular de la secretaria autonòmica a què corresponguen les funcions en matèria de desenrotllament de l'Estatut d'Autonomia de la Comunitat Valenciana dins de la conselleria que exercisca les dites competències.  
c) Un vicepresident o una vicepresidenta, que serà la persona titular de la Direcció General de l'Advocacia General de la Generalitat.  
d) Un vicepresident o una vicepresidenta, que serà la persona titular de l'òrgan directiu a què corresponguen les funcions en matèria d'impuls del desenrotllament de l'Estatut d'Autonomia de la Comunitat Valenciana i direcció i gestió de les polítiques de la Generalitat destinades a la recuperació del Dret Foral Civil Valencià, dins de la conselleria que exercisca les dites competències.  
e) Un secretari general o una secretària general, que serà la persona titular de la subsecretaria de la conselleria que tinga atribuïdes les competències en matèria de desenrotllament estatutari.   
f) I fins a un màxim de quinze vocals, nomenats o nomenades per la persona titular de la presidència de la Comissió, entre juristes de reconegut prestigi, i un o una d'ells o elles actuarà com a coordinador o coordinadora».  
Pel que fa al mandat dels membres de la Comissió de Codificació Civil Valenciana, l'article 3.3 del referit Decret 218/2007, de 26 d'octubre, del Consell, establix que «serà de quatre anys, i podrà ser renovat el dit nomenament per períodes de la mateixa duració, per mitjà de renovació expressa».  
El conseller de Governació, en qualitat de president de la Comissió de Codificació Civil Valenciana, va determinar, mitjançant Resolució de 9 de novembre de 2007 (DOCV núm. 5644, de 21 de novembre d'eixe any), la composició de l'òrgan col·legiat de referència. D'acord amb l'apartat quart d'eixa resolució, el període de vigència del mandat per quatre anys començava a comptar des de la data de publicació de la resolució. En conseqüència, resulta necessari procedir ara a la renovació expressa.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'este decret.  
En exercici d'eixa facultat i en virtut del que disposa l'article 12.1 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat en relació amb l'article 4 del Decret 114 2011/, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, resolc :  
  
Primer  
La Comissió de Codificació Civil Valenciana queda integrada pels membres següents:  
a) President: Serafín Castellano Gómez, titular de la conselleria amb competències en matèria de desenrotllament estatutari.  
b) Vicepresidenta: Asunción Quinzá Alegre, titular de la secretaria autonòmica a què corresponen les funcions en matèria de desenrotllament de l'Estatut d'Autonomia de la Comunitat Valenciana dins de la conselleria que exercix les dites competències.  
c) Vicepresident: Jesús Emilio Torrejón Puchol, titular de la Direcció General de l'Advocacia General de la Generalitat.  
d) Vicepresident: José Manuel Miralles Piqueres, titular de l'òrgan directiu a què corresponen les funcions en matèria d'impuls del desenrotllament de l'Estatut d'Autonomia de la Comunitat Valenciana i direcció i gestió de les polítiques de la Generalitat destinades a la recuperació del Dret Foral Civil Valencià, dins de la conselleria que exercix les dites competències.  
e) Secretària general: Juana María Forés Villanueva, titular de la subsecretaria de la conselleria que tinga atribuïdes les competències en matèria de desenrotllament estatutari.  
f) I els següents vocals, com a juristes de reconegut prestigi:  
1. Carmen Boldó Roda  
2. Mario Clemente Meoro  
3. Luis Delgado de Molina Hernández  
4. Vicente Domínguez Calatayud  
5. Vicente García Edo  
6. Vicente Garrido Mayol  
7. Luis Miguel Higuera Luján  
8. Rosa Moliner Navarro  
9. Javier Palao Gil  
10. Remedio Sánchez Ferriz  
11. Vicente Simó Santonja  
12. Manuel Uña Llorens  
13. Antonio Ripoll Soler  
14. Aránzazu Calzada González  
15. Mª José Ferrer San-Segundo  
  
Segon  
El vocal Vicente Domínguez Calatayud serà el coordinador de la Comissió de Codificació Civil Valenciana.  
  
Tercer  
Queden sense efecte la Resolució de 9 de novembre de 2007, del conseller de Governació, per la qual es determina la composició de la Comissió de Codificació Civil Valenciana, i les resolucions de 14 de maig de 2010 i 7 de novembre de 2011, del conseller de Governació, en qualitat de president de la Comissió de Codificació Civil Valenciana, per les quals es va modificar la composició d'este òrgan col·legiat.  
  
  
Quart  
D'acord amb el que disposa l'article 3 del Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, el mandat dels membres de la Comissió de Codificació Civil Valenciana, excepte renúncia, cessament o revocació, tindrà una vigència de quatre anys.  
  
Quint  
La present resolució es publicarà en el Diari Oficial de la Comunitat Valenciana i produirà efectes des del dia 23 de novembre de 2011.  
  
  
València, 21 de novembre de 2011.- El conseller de Governació: Serafín Castellano Gómez.